Philadelphia Union

O **Philadelphia Union** é un club de fútbol profesional que xoga na Major League Soccer. É o equipo da cidade de Filadelfia e xoga os seus partidos en Chester, Pensilvania polo que xoga na Conferencia Leste. A franquía xoga na MLS dende o ano 2010 . As cores principais do equipo son o azul mariño e o ouro, o seu segundo equipamento é branco con detalles coas cores principais do club.

## Historia 
### Nacemento 
A creación desta franquía provocouse polo traballo dos seus seareiros. En 2007 os amantes do fútbol da cidade de Filadelfia crearon a asociación Fillos de Ben, esta asociación tiña como propósito crear un equipo da MLS na cidade. O traballo da asociación deu froito no ano 2009 cando se anunciaba a creación do **Philadelphia Union** e a súa estrea na tempada 2010. O nome "Unión" representa a unión entre as 13 colonias durante a guerra de independencia, e as súas cores —azul mariño e ouro— son un tributo ós uniformes do Exército Continental.

### Primeiras tempadas 
No primeiro ano a franquía rematou na décimo cuarta posición, comezaron a tempada xogando no Lincoln Financial Field e remataron no PPL Park, nos dous estadios os seareiros responderon cunha gran asistencia. A pesar da mala campaña dos de Filadelfia cabe destacar a gran tempada do francés Sebastien Le Toux que marcou 14 goles e deu 11 asistencias e foi nomeado coma MVP do equipo. Tras a tempada de adaptación, no ano 2011 o *The U* rematou terceiro na súa conferencia e clasificouse por vez primeira ós playoffs, pero non lograron superar o Houston Dynamo nas semifinais de conferencia. Este ano de novo brillou o xogo do francés Sebastien Le Toux.

Tras a que fóra a primeira aparición nos playoffs da franquía, as expectativas eran altas para o **Philadelphia Union** na tempada de 2012. Pero o ano comezou mal coa marcha da estrela Le Toux, e seguiu cós malos resultados do equipo que provocaron o despido de Peter Nowak e chegou Jason Hackworth. O xogador máis destacado foi Carlos Valdés que foi seleccionado para xogar o MLS All-Star Game. No 2013 volveu Le Toux o equipo, acompañado por outros veteranos e algunhas xoves promesas. O equipo comezou o campionato con bos resultados e na parte alta na táboa, pero un mal remate de tempada deixou a posibilidade para o *Philly* a tan só tres puntos.

No ano 2014 a racha de resultados foi o contrario que o ano anterior, o equipou empezou moi mal o que provocou o despido de Jason Hackworth, despois da chegada do novo adestrador, Jim Curtin os resultados melloraron e remataron nun decente sexto posto, pero de novo fóra dos playoffs. O ano seguinte a franquía volveu quedar fóra dos playoffs, a pesar da ampliación da clasificacións os playoffs de seis equipos por conferencias, xa que *The U* remataron novenos. Na sexta tempada do equipo na MLS, o **Philadelphia Union** logrou a súa segunda clasificación ós playoffs pero non foron capaz de superar ó Toronto FC na primeira rolda.

## Xogadores 
*Actualizada a 21 de novembro de 2016

†Este xogador está cedido polo Tombense Futebol Clube.

‡Este xogador está cedido polo Os Belenenses.

¶Este xogador está cedido polo Atlanta United FC.

## Récords 
### Clasificación de goleadores 
Actualizado a 7 de xaneiro de 2017

En **grosa** os xogadores que aínda seguen no cadro de xogadores actual

### Ránking máis partidos 
Actualizado a 7 de xaneiro de 2017

En **grosa** os xogadores que aínda seguen no cadro de xogadores actual.

## Notas